Tasekla tamaziɣt tennulf-ad seg yizri, tella deg timawit d tirawit,tasekla-agi d lemri n tmetti n Yimaziɣen s umata, acku d nettat i aɣ-disebganen s ttbut ayen i yedder umdan amaziɣ s yiɣeblan d lfuruḥ, yis-sen i d-yemmal ayen i yettḥulfu d wayen yessaram, ɣas akken annar aseklan yessa s yigerrujen n tgemmi s wayen yekseb d inumak d lemɛani, d tirekkizt iɣef yers lebni n tɣerma n umdan amaziɣ, tasekla-agi yusa-d uẓar-is s talɣa n timawit, d tamesbaɣurt deg timawit, tiweḍ-d seg zik ar tura seg yimi s ameẓẓuɣ, tettwaxzan srid deg cfawat (wallaɣ), tasuta yettaǧǧa-tt i tsuta d acu kan yettili-d deg-s ubeddel.